- ኢሳያሳ ቲንቢቴ
- <
- 6
- >

6
ናቤቴꬃስ ኢሳያሳ ጼይጌቴꬅ
1 ካዎ ኦዚያይ ሃይቂዳ ላይꬅ ጎዳይ ꬎቃ ኣራታ ቦላ ኡቲዳይሳ ቤያዲስ፤ ኢዚ ማይኢዳ ኣፋላ ማጫራይ ጾሳ ኬꬅ ኩሚ ኡቲዴስ። 2ካዎ 15፡7፤ 2ታሪ 26፡23 2 ሱራፌሌ ጌቴቲዛ ኪታንቻቲ ኢዛፔ ቦላራ ዴቴስ፤ ኢሲ ኢሲ ሱራፌሌስ ኡሱፑን ቄፌቲ ዴቴስ፤ ናምኡ ቄፌታን ባ ኣይፌሶ ኣይፌሶ ካሜቴስ፤ ናምኡ ቄፌታን ባ ቶሆ ቶሆ ካሜቴስ፤ ናምኡ ቄፌታን ፒራꬌቴስ። 3 ኢሶይ ኢሳራ፥
«ጌሻዉ፥ ጌሻዉ፥
ጌሻዉ
ኡባፌ ዎልቃማ
ጎዳ ጾሳዉ!
ሳኣ ኡባይ
ኢዛ ቦንቾን ኩሚዴስ» ጊዳ። ኣጁ 4፡8
4 ኢስታ ቃላ ጬንጉርሳፌ ዴንዲዳይሳን ጾሳ ኬꬃስ ዮቻይ ቃጺዴስ፤ ቃሴካ ጾሳ ኬꬃ ጩዋይ ꬊፒ ጊ ኩሚዴስ። ኣጁ 15፡8
5 ሂስቲን ታኒ፥ «ታኒ ዶናይ ቱኒዳ ኣሳ፤ ቃሴ ዶናይ ቱኒዳ ኣሳታ ጊዶን ዴኣይስ፤ ታኒ ካዎዛ፥ ኡባፌ ዎልቃማ ጎዳ ጾሳ ታ ኣይፌን ቤኢዳ ጊሻስ ታስ ኣዬ ኣና! ታ ꬋያዲስ» ጋዲስ።
6 ሂስቲን ሱራፌሌታፔ ኢሶይ ያርሺዛሶዛፔ ቃጴን ታማ ቦንቆ ኤኪዲ ፒራꬊሼ ታኮ ዪዴስ። 7 ታማ ቦንቆዛን ታ ዶና ቦቺዲ፥ «ቤኣ፤ ሃይሲ ታማ ቦንቆዚ ኔ ዶና ቦቺዴስ፤ ኔ ሞሮይ ኔፔ ኪቺዴስ፤ ኔ ናጋራይካ ቁጬቲ ኪቺዴስ» ጊዴስ።
8 ሄሳፌ ጉዬ ጎዳይ፥ «ኦና ኪቶ? ኑስ ኦኔ ኪቴታናይ?» ጊሺን ሲያዲስ። ታኒካ ዛራዳ፥ «ሄኮ፥ ታና ኪታ» ጋዲስ።
9 ሂስቲን ጎዳይ፤
«ባ፤ ባዳ ሃ ኣሳስ፥
‹ኢንቴ ሲሲ ሲዬታ፤
ጊዶ ኣቲን ዩሺ ቆፔኬታ፤
ኣይፌን ጼሌታ ሺን ኣኬኬኬታ›
ጋዳ ኢስታስ ዮታ።
10 ሃይሳ ዴራ ዎዚና ዳሚሳ፤
ኢስታ ሃይꬃካ ቱሊሳ፤
ኢስታ ኣይፌዛካ ቆቂሳ፤
ሂስቶንታ ኣጊኮ
ኢስቲ ባንታ ኣይፌን ቤኣና፤
ባንታ ሃይꬃን ሲያና፤
ባንታ ዎዚናንካ ኣኬካና፤
ሂስቲዲ ኢስቲ ታኮ
ሲሚዲ ፓጻና» ጊዴስ። ማቶ 13፡14-15፤ ማር 4፡12፤ ሉቃ 8፡10፤ ዮሃ 12፡40፤ ሃዋ 28፡26-27
11 ታኒካ፥ «ኣቤት ጎዳዉ!
ሃይሲ ኣይዴ ጋካናስ
ሃናኔ?» ጋዲስ።
ኢዚካ ዛሪዲ ታስ፥
«ካታማቲ ኢስታን ዴኢዛ ኣሲ
ꬋዪን ኢስቲ ላሌታና
ጋካናስ፥
ኬꬃቲካ ኡባይ
ካይዛና ጋካናሲኔ
ቢታይካ ሙሌራ ኣይኮይ ባይንዳ
ቡላ ጊዳና ጋካናሳ።
12 ታኒ ጎዳይ ኣሳ
ሃሳና ጋካናሳ፤
ቢታካ ኣይኮይ ባይንዳ
ባዞ ኬሳና ጋካናሳ።
13 ታሙ ኣሳፔ ኢሲ ኣሲ
ቢታ ቦላ ኣቲኮ፥
ኢዚካ ꬋያና፤
ቃንጺ ዬጊን ኣቲዳ
ዎላ ዱሩማ ማላ ጊዳና፤
ጌሻ ዛሬይ ሄሳꬆ
ሄ ዱሩማ ማላ ጊዳና» ጊዴስ።

- ኢሳያሳ ቲንቢቴ
- <
- 6
- >

6:1 2ካዎ 15፡7፤ 2ታሪ 26፡23

6:3 ኣጁ 4፡8

6:4 ኣጁ 15፡8

6:10 ማቶ 13፡14-15፤ ማር 4፡12፤ ሉቃ 8፡10፤ ዮሃ 12፡40፤ ሃዋ 28፡26-27

© 2024 TWFTW