- ማቶሳ ሚሺራቾ
- <
- 3
- >

3
ጻማቂዛ ዮሃኒሳ ሳባኮ
(ማር 1፡1-8፤ ሉቃ 3፡1-18፤ ዮሃ 1፡19-28)
1-2 ሄ ዎዴ ጻማቂዛ ዮሃኒሲ ኣሳስ፥ «ሳሎ ካዎቴꬂ ማቲዳ ጊሻስ ኢንቴ ናጋራፔ ሲሚቴ» ጊ ሳባኪሼ ዩሁዳ ባዞራ ዪዴስ። ማቶ 4፡17፤ ማር 1፡15
3 «ጎዳ ኦጌ ኦꬂቴ፤
ዎጋ ኦጌዛካ ሎኤꬂቴ
ጊሼ ባዞ ቢታን
ዋሲዛ ቃላ»
ጌቴቲዲ ካሴ ናቤ ኢሳያሳን
ዮቴቲዳይሲ ዮሃኒሳ
ጊሻሳ።ኢሳ 40፡3
4 ዮሃኒሲ ጋሜላ ኢስኬፌ ኦሴቲዳ ማይኦ ማይኤስ። ባ ጼሳን ዳፎ ጊጼስ፤ ኢዚ ሚዛ ቁማይ ዴጌራ ኤሲኔ ቦሌ። 2ካዎ 1፡8 5 ዬሩሳላሜፔ፥ ኩሜꬃ ዩሁዳፔኔ ዮርዳኖሴ ሻፋ ማታን ዲዛ ዴሬ ኣሳይ ዉሪ ዮሃኒሳኮ ዎꬊዲ፥ 6 ባ ናጋራካ ኢዛስ ፓጺሼ ዮርዳኖሴ ሻፋን ኢዛ ኩሼን ጻማቄቲዴስ።
7 ዳሮ ፋርሳዌቲኔ ሳዱቃዌቲ ኢዚ ጻማቂዛሶ ዪሺን ቤኢዲ ዮሃኒሲ፥ «ኢንቴኖ ሾሻቶ! ኢንቴ ሲንꬃራ ዲዛ ሃንቆፌ ኣታና ማላ ኢንቴና ኦኒ ቤሲዴ?ማቶ 12፡34፤ 23፡33 8 ኢንቴ ኢንቴ ናጋራፔ ሲሚዳይሳ ቤሲዛ ኦሶ ኦꬂቴ። 9 ‹ኑ ኣዋይ ኣብራሃሜይ ኑስ ዴስ› ጊዛይሳን ኢንቴርካ ኢንቴና ባሌꬆፍቴ፤ ታ ኢንቴስ ጾሲ ሃይታ ሹቻታፔ ኣብራሃሜስ ና ሂስቲ ዴንꬃናስ ዳንዳዬስ ጋይስ። ዮሃ 8፡33 10 ሄኮ ካልታይ ቃንጻናስ ሚꬃታ ጋርሳን ጊጌቲ ኡቲዴስ፤ ሄሳ ጊሻስ ሎኦ ኣይፌ ኣይፎንታ ሚꬂ ዉሪ ቃንጼታናኔ ታማን ዬጌታና። ማቶ 7፡19 11 ታኒ ማሮቴꬃስ ሃꬃን ጻማቃይስ፤ ሃራይ ኣቶሺን ታ ኢዛ ጫማ ቶካናስ ቤሶንታዴይ ታፔ ኣꬊዛ ሚኖይ ጉዬራ ያና፤ ኢዚካ ጺሎ ኣያናኒኔ ታማን ኢንቴና ጻማቃና። 12 ካꬅ ሱራጊዛ ላይዳይ *ካꬅ ሱራጊዛ ላይዳ ጊዛይሳ ኣማራꬆ ቢርሼꬃይ ሜንሼ ጌስ፤ ሄሳ ጊሻስ ኑኒ ላይዳ ጊዛይሳ ሚስሌን ጎኤቲዶስ። ኢዛ ኩሼን ዴስ፤ ኢዚካ ባ ካꬃ ባሌዛ ፒቲ ጌሻና፤ ባ ጊስቴዛካ ዲኤን ቆላና፤ ሃፓ ጊዲኮ ቶኦንታ ታማን ጹጋና» ጊዴስ።
ዬሱሳ ጻማቄቴꬅ
(ማር 1፡9-11፤ ሉቃ 3፡21-22)
13 ሄ ዎዴ ዬሱሲ ዮሃኒሳን ጻማቄታናስ ጋሊላፔ ዮርዳኖሴ ሻፋ ቢዴስ። 14 ጊዶ ኣቲን ዮሃኒሲ፥ «ሃይሲ ሃኔና፤ ታኒ ኔናን ጻማቄታና ቤሲሺን ኔኒ ዋናዳ ታኮ ያይ?» ጊዲ ኢዛራ ማርሼቲዴስ።
15 ዬሱሲካ፥ «ኣይኮይ ባ፥ ኤሮ ጋርኪ? ሃይሳ ኦꬂዲ ኑኒ ጺሎቴꬅ ኡባ ፖላናስ ኑስ ቤሴስ» ጊዴስ። ዮሃኒሲካ ኢዛ ቆፋ ኤሮ ጊ ኤኪዴስ። 16 ዬሱሲ ጻማቄቲዲ ሃꬃፌ ኬዚዳ ማላ ሄራካ ሳሎይ ዶዬቲን ጾሳ ኣያናይ ሃራጴ ሚሳቲዲ ኢዛ ቦላ ዎꬊሺን ቤዪዴስ። 17 ሳሎፔካ፥ «ታኒ ኢዛን ኡፋዬቲዛ ናዚኔ ታ ሲቂዛ ታ ናዚ ሃይሳ» ጊዛ ቃላይ ሲዬቲዴስ። ሜꬌ 22፡2፤ ማቶ 12፡18፤ 17፡5፤ ማር 1፡11፤ ሉቃ 9፡35

- ማቶሳ ሚሺራቾ
- <
- 3
- >

3:1-2 ማቶ 4፡17፤ ማር 1፡15

3:3 ኢሳ 40፡3

3:4 2ካዎ 1፡8

3:7 ማቶ 12፡34፤ 23፡33

3:9 ዮሃ 8፡33

3:10 ማቶ 7፡19

*3:12 ካꬅ ሱራጊዛ ላይዳ ጊዛይሳ ኣማራꬆ ቢርሼꬃይ ሜንሼ ጌስ፤ ሄሳ ጊሻስ ኑኒ ላይዳ ጊዛይሳ ሚስሌን ጎኤቲዶስ።

3:17 ሜꬌ 22፡2፤ ማቶ 12፡18፤ 17፡5፤ ማር 1፡11፤ ሉቃ 9፡35

© 2024 TWFTW