- ዬꬃ ማጻፋ
- <
- 120
- >

120
ፑዴ ኬዚሼ ዬጺዳ ማዛሙሬ
1 ታኒ ሜቶቲዳ ዎዴ
ጎዳ ጼይጋዲስ፤
ኢዚካ ታስ ኮዪዴስ። *ፑዴ ኬዚሼ ዬጺዳ ማዛሙሬ ጊዛይሲ ኢብራዌ ዴሬን ኣሳይ ዬሩሳላሜ ቢሼ ዬጺዛ ማዛሙሬ ቤሴስ።
2 ኣቤት ጎዳዉ!
ዎርዶቲዛ ሜቴርሻታፔኔ
ጪሚዛ ኢንጻርሳታፔ
ታና ኣሻ።
3 ኢንቴኖ ዎርዳንቻቶ!
ኢዚ ኢንቴና ዎስታኔ?
ሄሳፌ ሃራ ኢንቴ ቦላ
ኣይ ኦꬃኔ?
4 ኢዚ ኢንቴና ሆጼ ቶራን ጫዳና፤
ኢዚ ኢንቴና
ቦንቆ ታማን ጹጋና።
5 ታ ሜሼኬ ዴራ ጊዶን ዳይስ፤
ቄዳሬ ዱንካኔንካ
ኡቲዳ ጊሻስ
ታስ ኣዬ ኣና!
6 ሳሮቴꬅ ኢጺዛ ኣሳታራ
ታኒ ዳሮ ዎዴ ዴኣዲስ።
7 ታኒ ሳሮ ኮያይስ፤
ጊዶ ኣቲን ታኒ ሳሮ
ሃሳይዛ ዎዴ
ኢስቲ ኦሽ ኮዬቴስ።

- ዬꬃ ማጻፋ
- <
- 120
- >

*120:1 ፑዴ ኬዚሼ ዬጺዳ ማዛሙሬ ጊዛይሲ ኢብራዌ ዴሬን ኣሳይ ዬሩሳላሜ ቢሼ ዬጺዛ ማዛሙሬ ቤሴስ።

© 2024 TWFTW